ΕΚΘΕΣΗ ΤΗΣ ΕΠΙΤΡΟΠΗΣ ΠΡΟΣ ΤΟ ΕΥΡΩΠΑΪΚΟ ΚΟΙΝΟΒΟΥΛΙΟ ΚΑΙ ΤΟ ΣΥΜΒΟΥΛΙΟ για την εξέλιξη των δαπανών του ΕΓΤΠΕ-τμήμα Εγγυήσεων - Σύστημα έγκαιρης προειδοποίησης αριθ. 9/2001 και αριθ. 10/2001

ΠΙΝΑΚΑΣ ΠΕΡΙΕΧΟΜΕΝΩΝ

1. Συνολική εξέλιξη των μηνιαίων δαπανών

2. Προσωρινή απορρόφηση πιστώσεων

3. Σχόλια

4. Συμπεράσματα

1. Συνολικη εξελιξη των μηνιαιων δαπανων

Οι πίνακες που ακολουθούν παρουσιάζουν τη συνολική εξέλιξη των μηνιαίων δαπανών σε σχέση με την προβλεπόμενη πορεία των δαπανών. Η κατάσταση αυτή αντιστοιχεί στις δαπάνες των κρατών μελών από τις 16 Oκτωβρίου 2000 έως τις 30 Αυγούστου 2001.

1.1. Υποκατηγορία 1α « Δαπάνες ΚΓΠ πλην της αγροτικής ανάπτυξης»

>ΘΕΣΗ ΠIΝΑΚΑ>

1.2. Υποκατηγορία 1β « Αγροτική ανάπτυξη και συνοδευτικά μέτρα »

>ΘΕΣΗ ΠIΝΑΚΑ>

>ΘΕΣΗ ΠIΝΑΚΑ>

>ΘΕΣΗ ΠIΝΑΚΑ>

3. Σχολια

3.1. Εκτέλεση πιστώσεων για τον Σεπτέμβριο και Οκτώβριο 2001

H εκτέλεση των πιστώσεων του τομέα 1 του προϋπολογισμού για το διάστημα έως τον Οκτώβριο 2001 (δαπάνες των κρατών μελών από τις 16 Οκτωβρίου 2000 έως τις 31 Αυγούστου 2001) ανέρχεται σε 37 646,10 εκατ. ευρώ, δηλαδή στο 85,5% των πιστώσεων αναλήψεων υποχρεώσεων. Οι δαπάνες ανέρχονται:

- για την υποκατηγορία 1α (δαπάνες ΚΓΠ πλην της αγροτικής ανάπτυξης), σε 1 999,7 εκατ. ευρώ, και

- για την υποκατηγορία 1β (αγροτική ανάπτυξη), σε 997,9 εκατ. ευρώ.

3.2. Νομισματικοί παράγοντες

3.2.1. Ισοτιμία δολαρίου/ευρώ

Το επίπεδο των δαπανών που αναφέρεται στο προηγούμενο σημείο λαμβάνει υπόψη την εξέλιξη της ισοτιμίας δολαρίου/ευρώ. Για σημαντικό μέρος των επιστροφών κατά την εξαγωγή γεωργικών προϊόντων, ιδίως για τα σιτηρά και τη ζάχαρη, καθώς και στην περίπτωση ορισμένων εσωτερικών ενισχύσεων, όπως η ενίσχυση για το βαμβάκι, το επίπεδο των δαπανών εξαρτάται από την ισοτιμία του δολαρίου.

Σύμφωνα με τον κανονισμό του Συμβουλίου για τη δημοσιονομική πειθαρχία (κανονισμός (ΕΚ) αριθ. 2040/2000 του Συμβουλίου της 26ης Σεπτεμβρίου 2000), ο διορθωτικός και συμπληρωματικός προϋπολογισμός (ΔΣΠ) αριθ. 1/2001 καταρτίστηκε με βάση ισοτιμία 1 ευρώ = 0,87 $. Η μη σταθμισμένη μέση συναλλαγματική ισοτιμία στο διάστημα από τον Αύγουστο 2000 έως τα τέλη Ιουλίου 2001 ανέρχεται σε 1 ευρώ = 0,8861 $.

3.2.2. Η επίπτωση των διπλών τιμών

Το κόστος των διπλών τιμών για το ΕΓΤΠΕ-τμήμα Εγγυήσεων εκτιμήθηκε σε - 45 εκατ. ευρώ.

3.3. Παράγοντες της αγοράς

3.3.1. Υποκατηγορία 1α

Για την περίοδο από τις 16 Οκτωβρίου 2000 έως τις 31 Αυγούστου 2001, ποσοστό 44% της υστέρησης των δαπανών σχετικά με το δείκτη (885 εκατ. ευρώ) οφειλόταν στο βόειο κρέας. Για τις σημαντικότερες αποκλίσεις παρέχεται κατωτέρω αναλυτική εξήγηση ανά κεφάλαιο.

Κεφάλαιο B1-10: Αροτραίες καλλιέργειες // Απόκλιση: - 384 εκατ. ευρώ (-2,2%)

// (δαπάνες: 17 228 εκατ. ευρώ)

(δείκτης: 17 612 εκατ. ευρώ)

Η εκτέλεση των πιστώσεων του παρόντος κεφαλαίου αναμένεται να υστερήσει έως τα τέλη του οικονομικού έτους. Η υστέρηση αυτή θα οφείλεται κυρίως στις σημαντικά μικρότερες ποσότητες σιτηρών που αγοράζονται στην παρέμβαση (6.7 εκατ. τόνοι), σε σύγκριση με την παραδοχή αγορών στην παρέμβαση ύψους 11,2 εκατ. τόνων, που είχε γίνει δεκτή για την κατάρτιση του προϋπολογισμού. Όσον αφορά τις στρεμματικές ενισχύσεις, ορισμένα κράτη μέλη πραγματοποίησαν πληρωμές χαμηλότερες από εκείνες που θα έπρεπε να διενεργήσουν με βάση τις δηλώσεις τους για τις εκτάσεις των.

Κεφάλαιο B1-11: Ζάχαρη // Απόκλιση: - 169 εκατ. ευρώ (- 10,0%)

// (δαπάνες: 1 360 εκατ. ευρώ)

(δείκτης: 1 529 εκατ. ευρώ)

Έως τα τέλη του οικονομικού έτους αναμένεται σοβαρή υστέρηση εκτέλεσης των πιστώσεων του παρόντος κεφαλαίου. Αυτό οφείλεται στο μικρότερο όγκο εξαγωγών ζάχαρης ο οποίος μέχρι τα τέλη Ιουλίου 2001 αναλογούσε μόνο στο 80% των αναμενόμενων εξαγωγών γι'αυτή την περίοδο του έτους

Κεφάλαιο B1-15: Οπωροκηπευτικά // Απόκλιση: - 115 εκατ. ευρώ (- 7,0%)

// (δαπάνες: 1 352 εκατ. ευρώ)

(δείκτης: 1 467 εκατ. ευρώ)

Η υστέρηση του δείκτη οφείλεται κατά βάση στις χαμηλότερες πληρωμές για οπωροκηπευτικά. Ο πρωτεύων λόγος για την υστέρηση δαπανών σχετίζεται κυρίως με τη μείωση των ποσοτήτων που αποσύρθηκαν από την αγορά, καθώς και την επενέργεια των αρχικών καθυστερήσεων στην ανάληψη χρημάτων για επιχειρησιακούς σκοπούς των οργανώσεων παραγωγών. Ωστόσο, θα πρέπει να επισημανθεί ότι ο ρυθμός απορρόφησης των χρημάτων αυτών επιταχύνθηκε ελαφρώς τον Αύγουστο 2001.

Η Επιτροπή εκτιμά ότι θα συνεχιστεί έως τα τέλη του οικονομικού έτους η υπο-εκτέλεση των πιστώσεων του παρόντος κεφαλαίου.

Κεφάλαιο B1-16: Προϊόντα του αμπελουργικού τομέα // Απόκλιση: + 170 εκατ. ευρώ (+14,8%)

// (δαπάνες: 997 εκατ. ευρώ)

(δείκτης: 827 εκατ. ευρώ)

Η ανωτέρω ουσιώδης υπέρβαση του δείκτη οφείλεται πρώτιστα σε πληρωμές για πρόσθετες πράξεις έκτακτης απόσταξης (5 εκατ. εκατόλιτρα), οι οποίες αποφασίστηκαν από την Επιτροπή για την Ισπανία, τη Γαλλία και την Ιταλία.

Η Επιτροπή αναμένει ότι οι πληρωμές για το παρόν κεφάλαιο θα υπερβούν τις διαθέσιμες πιστώσεις έως τα τέλη του οικονομικού έτους.

Κεφάλαιο B1-20: Γάλα και γαλακτοκομικά προϊόντα // Απόκλιση: -319 εκατ. ευρώ (-13,6%)

// (δαπάνες: 1 818 εκατ. ευρώ) (δείκτης: 2 137 εκατ. ευρώ)

Η υπο-εκτέλεση οφείλεται κυρίως σε χαμηλότερες πληρωμές:

- για επιστροφές κατά την εξαγωγή λόγω της μείωσης των ποσών της επιστροφής κατά την εξαγωγή αποκορυφωμένου γάλακτος σε σκόνη, τυριών και λοιπών γαλακτοκομικών προϊόντων,

- για την ενίσχυση στη χρήση αποκορυφωμένου γάλακτος σε σκόνη λόγω της μείωσης των ποσοτήτων που χρησιμοποιούνται στις ζωοτροφές μόσχων και, τέλος,

- για τη δημόσια αποθεματοποίηση βουτύρου επειδή έως τα τέλη Ιουνίου 2001 αγοράστηκαν στην παρέμβαση μόνο 6 000 τόνοι, ενώ ο προϋπολογισμός βασιζόταν στην παραδοχή παρέμβασης εξαγοράς 53 000 τόνων βουτύρου.

Ως εκ τούτου, η Επιτροπή αναμένει ότι η απορρόφηση των πιστώσεων του παρόντος κεφαλαίου θα υστερήσει σοβαρά έως τα τέλη του έτους.

Κεφάλαιο B1-21: Βόειο κρέας // Απόκλιση: - 885 εκατ. ευρώ (-12,7%)

// (δαπάνες: 5 681 εκατ. ευρώ)

(δείκτης: 6 566 εκατ. ευρώ)

Επιβεβαιώθηκε η συνολική υστέρηση εκτέλεσης του προϋπολογισμού, που ήδη αναφέρθηκε στις προηγούμενες εκθέσεις. Υπενθυμίζεται ότι η υπο-εκτέλεση αυτή του προϋπολογισμού οφείλεται κυρίως:

- στις χαμηλότερες πληρωμές για επιστροφές κατά την εξαγωγή λόγω του μικρότερου όγκου εξαγωγών που οφείλεται στο κλείσιμο των εξαγωγικών αγορών βοείου κρέατος,

- στο χαμηλότερο βαθμό υλοποίησης των έκτακτων μέτρων στήριξης για το Ηνωμένο Βασίλειο,

- στον πολύ χαμηλό βαθμό υλοποίησης του μηχανισμού "αγορά προς καταστροφή",

- στον πολύ χαμηλό βαθμό υλοποίησης του μέτρου πριμοδότησης της σφαγής, εν μέρει λόγω δυσχερειών των κρατών μελών στην εφαρμογή του νέου αυτού μέτρου.

Ως εκ τούτου η Επιτροπή αναμένει ότι έως τα τέλη του οικονομικού έτους θα σημειωθεί σοβαρή υστέρηση απορρόφησης των συνολικών πιστώσεων του παρόντος κεφαλαίου.

Κεφάλαιο B1-30: Προϊόντα εκτός παραρτήματος Ι // Απόκλιση: + 27 εκατ. ευρώ (+ 6,5%)

// (δαπάνες: 392 εκατ. ευρώ)

(δείκτης: 365 εκατ. ευρώ)

Η υπέρβαση του δείκτη οφείλεται:

- στην αύξηση των ποσοτήτων γάλακτος σε σκόνη και βουτύρου που χρησιμοποιούνται στα εξαγόμενα μεταποιημένα γεωργικά προϊόντα και

- στις πληρωμές επιστροφών κατά την εξαγωγή για εξαγωγικές πράξεις της παρελθούσης περιόδου εμπορίας οι οποίες εκκαθαρίστηκαν στα τότε υψηλά ποσά επιστροφών κατά την εξαγωγή.

Ως εκ τούτου, η Επιτροπή αναμένει ότι η υπέρβαση δαπανών στον τομέα αυτό θα συνεχιστεί έως τα τέλη του οικονομικού έτους.

Κεφάλαιο B1-39: Λοιπά μέτρα // Απόκλιση: + 37 εκατ. ευρώ (+ 8,9%)

// (δαπάνες: 438 εκατ. ευρώ)

(δείκτης: 401 εκατ. ευρώ)

Η υπέρβαση του δείκτη οφείλεται κυρίως στις πληρωμές εκκρεμών υπολοίπων, εκ μέρους του Ηνωμένου Βασιλείου, για την πρώτη δόση των γεωργονομισματικών μέτρων το έτος 2000.

Η Επιτροπή αναμένει υπέρβαση εκτέλεση των πιστώσεων του παρόντος κεφαλαίου έως τα τέλη του οικονομικού έτους, ιδιαίτερα λόγω των σοβαρών ανατιμήσεων των νομισμάτων του Ηνωμένου Βασιλείου και της Σουηδίας κατά το 2000.

3.3.2. Υποκατηγορία 1β

Κεφάλαιο B1-40: Αγροτική ανάπτυξη // Απόκλιση: - 998 εκατ. ευρώ (- 22,2%)

// (δαπάνες: 2 036 εκατ. ευρώ)

(δείκτης: 3 034 εκατ. ευρώ)

Για την περίοδο έως τις 31 Αυγούστου 2001, τα κράτη μέλη συνέχισαν να επικεντρώνουν την υλοποίηση της αγροτικής ανάπτυξης κυρίως στα παλαιά μέτρα, ενώ υστέρησαν οι δαπάνες για τα νέα μέτρα (ΕΓΤΠΕ - Προσανατολισμός). Ωστόσο, η Επιτροπή θεωρεί ότι με βάση την ανακοίνωση των κρατών μελών, η οποία εστάλη στις 30 Σεπτεμβρίου, έως τα τέλη του έτους θα μειωθεί σοβαρά η υπο-εκτέλεση των πιστώσεων του παρόντος κεφαλαίου.

4. ΣΥΜΠΕΡΑΣΜΑΤΑ

4.1. Απορρόφηση πιστώσεων, τον Οκτώβριο 2001, για την υποκατηγορία 1α

Η απορρόφηση των πιστώσεων, για τον Οκτώβριο 2001 (δαπάνες των κρατών μελών στο διάστημα από τις 16 Οκτωβρίου έως τις 31 Αυγούστου 2001), ανήλθε σε 35 964,0 εκατ. ευρώ, δηλαδή ποσοστό 89,5% των συνολικών πιστώσεων.

Οι δαπάνες κινούνται σε επίπεδο 2 000 εκατ. ευρώ κάτω από τον δείκτη. Η απόκλιση της πραγματοποιηθείσας δαπάνης και του δείκτη είναι ελαφρώς χαμηλότερη από τη σημειωθείσα κατά τον παρελθόντα μήνα.

Οι προβλέψεις των κρατών μελών δείχνουν ότι έως τα τέλη του έτους θα σημειωθεί υπο-εκτέλεση των πιστώσεων του προϋπολογισμού κατά 2 100 εκατ. ευρώ. Ωστόσο, υπάρχουν ορισμένα κονδύλια δαπανών, που συμποσούνται σε περίπου 420 εκατ. ευρώ, τα οποία τα κράτη μέλη δεν μπορούσαν να είχαν λάβει υπόψη όταν διατύπωσαν τις προβλέψεις τους, όπως:

- την απόφαση να επιτραπεί η πληρωμή προκαταβολών για ορισμένες ενισχύσεις αροτραίων καλλιεργειών κατά το επόμενο έτος εμπορίας στην Ισπανία και την Πορτογαλία, πριν από τα τέλη του τρέχοντος οικονομικού έτους (αναμενόμενες πληρωμές περίπου 150 εκατ. ευρώ),

- την απομείωση της αξίας, κατά τα τέλη του έτους, των προϊόντων παρέμβασης (αναμένεται να κοστίσει περίπου 110 εκατ. ευρώ),

- τις άμεσες πληρωμές, τις οποίες πραγματοποιεί η Επιτροπή στα τέλη του έτους (αναμένεται να κοστίσουν περίπου 50 εκατ. ευρώ),

- την πληρωμή των υπολοίπων για την ενίσχυση στην παραγωγή ελαιολάδου στην Ιταλία (αναμένεται να κοστίσει περίπου 160 εκατ. ευρώ) και τέλος

- τις αναμενόμενες υψηλότερες εισπράξεις από τη συμπληρωματική εισφορά για το γάλα, σε σύγκριση με τις προβλεφθείσες από τα κράτη μέλη εισπράξεις (αναμένεται να αποφέρουν περίπου 50 εκατ. ευρώ στον προϋπολογισμό).

Επιπλέον, η Επιτροπή εκτιμά ότι θα είναι χαμηλότερες οι δημοσιονομικές διορθώσεις που προκύπτουν από την εκκαθάριση των λογαριασμών, φθάνοντας σε περίπου 190 εκατ. ευρώ λιγότερο από το ποσό που ενεγράφη στον προϋπολογισμό. Η Επιτροπή προβλέπει επομένως ότι η υπο-εκτέλεση του προϋπολογισμού θα είναι χαμηλότερη από την προβλεφθείσα εκ μέρους των κρατών μελών και ότι θα αντιπροσωπεύει ποσό περίπου 1 500 εκατ. ευρώ.

Εν κατακλείδι, η Επιτροπή αναμένει ότι παρά την προσδοκώμενη υπέρβαση εκτέλεσης των πιστώσεων του προϋπολογισμού για ορισμένα κεφάλαια, κυρίως για γεωργο-νομισματικά μέτρα και για τον οίνο, έως τα τέλη του έτους θα σημειωθεί σοβαρή υστέρηση εκτέλεσης του συνολικού προϋπολογισμού.

4.2. Απορρόφηση πιστώσεων, τον Οκτώβριο 2001, για την υποκατηγορία 1β

Η απορρόφηση των πιστώσεων, για τον Οκτώβριο 2001 (δαπάνες των κρατών μελών στο διάστημα από τις 16 Οκτωβρίου έως τις 31 Αυγούστου 2001), ανήλθε σε 2 036,3 εκατ. ευρώ, δηλαδή ποσοστό 45% των συνολικών πιστώσεων.

Οι δαπάνες κινούνται σε επίπεδο 998 εκατ. ευρώ κάτω από το δείκτη. Η απόκλιση μεταξύ των πραγματοποιηθεισών δαπανών και του δείκτη ήταν υψηλότερη από τη σημειωθείσα κατά τον παρελθόντα μήνα.

Ωστόσο, η Επιτροπή λογικώς συμπεραίνει ότι έως τα τέλη του έτους η υστέρηση αυτή δαπανών θα περισταλεί σοβαρά. Με βάση την ανακοίνωση των κρατών μελών, η οποία εστάλη στις 30 Σεπτεμβρίου κατά τις διατάξεις του άρθρου 37 του κανονισμού της Επιτροπής (ΕΚ) αριθ. 1750/1999, οι προβλέψεις δαπανών εκ μέρους των κρατών μελών δείχνουν ότι η αναμενόμενη υστέρηση εκτέλεσης θα ανέλθει σε περίπου 51 εκατ. ευρώ επειδή τα κράτη μέλη διαβλέπουν πληρωμή μεγάλων ποσών για δαπάνες κατά τις πρώτες δύο εβδομάδες του Οκτωβρίου 2001.